CELEX: 32014D0892
Language: lv
Date: 2014-12-09 00:00:00
Title: 2014/892/ES: Komisijas Īstenošanas lēmums ( 2014. gada 9. decembris ), ar ko groza Lēmuma 93/52/EEK II pielikumu attiecībā uz dažu Francijas reģionu atzīšanu par oficiāli brīviem no brucelozes ( B. melitensis ) (izziņots ar dokumenta numuru C(2014) 9218)  Dokuments attiecas uz EEZ

11.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 354/45
            
         KOMISIJAS ĪSTENOŠANAS LĒMUMS
   (2014. gada 9. decembris),
   ar ko groza Lēmuma 93/52/EEK II pielikumu attiecībā uz dažu Francijas reģionu atzīšanu par oficiāli brīviem no brucelozes (B. melitensis)
   
      
         (izziņots ar dokumenta numuru C(2014) 9218)
      
   
   (Dokuments attiecas uz EEZ)
   
      (2014/892/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (1), un jo īpaši tās A pielikuma 1. nodaļas II iedaļu,
   tā kā:
   
               (1)
            
            
               Direktīvā 91/68/EEK ir noteiktas dzīvnieku veselības prasības, kas reglamentē aitu un kazu tirdzniecību Savienībā. Tajā ir paredzēti nosacījumi, kas jāizpilda, lai dalībvalstis vai to reģionus varētu atzīt par oficiāli brīviem no brucelozes.
            
         
               (2)
            
            
               Komisijas Lēmuma 93/52/EEK (2) II pielikumā ir uzskaitīti dalībvalstu reģioni, kas atzīti par oficiāli brīviem no brucelozes (B. melitensis) saskaņā ar Direktīvu 91/68/EEK.
            
         
               (3)
            
            
               Francija ir iesniegusi Komisijai dokumentāciju, kas apliecina atbilstību Direktīvā 91/68/EEK paredzētajiem nosacījumiem, kuri ir jāizpilda, lai 31 jaunu administratīvo reģionu (departamentu) varētu atzīt par oficiāli brīvu no brucelozes (B. melitensis) papildus tiem 64 administratīvajiem reģioniem (departamentiem), kas jau ir atzīti par oficiāli brīviem no minētās slimības un patlaban ir iekļauti Lēmuma 93/52/EEK II pielikuma sarakstā.
            
         
               (4)
            
            
               Pēc Francijas iesniegtās dokumentācijas izvērtēšanas secināts, ka 31 administratīvais reģions (departaments) būtu jāatzīst par oficiāli brīvu no brucelozes (B. melitensis).
            
         
               (5)
            
            
               Tāpēc attiecīgi būtu jāgroza ieraksts par Franciju Lēmuma 93/52/EEK II pielikumā.
            
         
               (6)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Lēmuma 93/52/EEK II pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2014. gada 9. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 46, 19.2.1991., 19. lpp.
   
   
      (2)  Komisijas 1992. gada 21. decembra Lēmums 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (OV L 13, 21.1.1993., 14. lpp.).
   
      PIELIKUMS
      Lēmuma 93/52/EEK II pielikumā ierakstu attiecībā uz Franciju aizstāj ar šādu:
      
         “Francijā:
         Departamenti
         Ēna (Ain, centrālās Austrumfrancijas departaments), Ēna (Aisne, Ziemeļfrancijas departaments), Aljē, Augšprovansas Alpi, Augšalpi, Piejūras Alpi, Ardeša, Ardēni, Arjēža, Oba, Oda, Aveirona, Bušdirona, Kalvadosa, Kantāla, Šaranta, Piejūras Šaranta, Šēra, Korēza, Dienvidkorsika, Augškorsika, Kotdora, Kotdarmora, Krēza, Dordoņa, Dū, Droma, Ēra, Ēra un Luāra, Finistēra, Gāra, Augšgaronna, Žēra, Žironda, Ēro, Ila un Vilēna, Endra, Endra un Luāra, Izēra, Jura, Landa, Luāra un Šēra, Luāra, Augšluāra, Atlantijas Luāra, Luarē, Lo, Lo un Garonna, Lozēra, Mēna un Luāra, Manša, Marna, Augšmarna, Majēna, Merta un Mozele, Mēza, Morbiāna, Mozele, Njerva, Nora, Uāza, Orna, Padekalē, Pijdedoma, Augšpireneji, Austrumpireneji, Lejasreina, Augšreina, Rona, Augšsona, Sona, Sarta, Savoja, Augšsavoja, Parīze, Piejūras Sēna, Sēna un Marna, Ivelīna, Desevra, Somma, Tarna, Tarna un Garonna, Vāra, Voklīza, Vandeja, Vjenna, Augšvjenna, Vogēzi, Jona, Belfora, Esona, Odesēna, Sēna-Sandenī, Valdemarna, Valduāza.”